Sanger, komediant gaan derde keer pa wordEmo en Michelle (Foto: Instagram) Die sanger en komediant Emo Adams se vrou, Michelle Gildenhuys, verwag hul derde kind. Adams het die nuus met ŉ sonarfoto op Twitter aangekondig. Op die foto staan daar ŉ baba Adams is op pad en dat Michelle twee maande swanger is. Die egpaar het in Maart 2017 hul tweede seuntjie verwelkom. Hul eersteling, Kader Zayn, is in Julie 2015 gebore. Die egpaar is in 2016 getroud. Adams is veral bekend as aanbieder van die kletsprogram Jou Show op kykNET.